
R E F E R A T   D E   A P R O B A R E
[bookmark: _Hlk172019570]privind aprobarea Devizului general, actualizat după finalizarea procedurilor de achiziție publică, pentru obiectivul de investiții "DEVIERE CONDUCTĂ AGENT PRIMAR PRIN DESFIINȚAREA CONDUCTEI AERIENE 
ȘI ÎNLOCUIRE CU CONDUCTĂ PREIZOLATĂ MONTATĂ 
SUBTERAN ÎN MUNICIPIUL BRAD,
 JUDEȚUL HUNEDOARA"



Pe durata execuției lucrărilor de înlocuire a podului de pe strada Cloșca este absolut necesară asigurarea legăturii între cele două zone ale municipiului Brad, amplasate pe cele două maluri ale râului Crișul Alb.
[bookmark: _Hlk145411475]	Opțiunea cea mai eficientă, din punct de vedere economic și social, este  realizarea unui pod definitiv peste râurile Crișul Alb și Luncoiu.
	Amplasamentul pe care se dorește realizarea acestui pod este cuprins între străzile Cuza Vodă și Crișan. 
 Pentru eliberarea amplasamentului care va asigura accesul pe noul pod, se impune  devierea conductei de agent termic primar.
Soluția tehnică propusă în Documentația tehnico-economică elaborată de către  S.C. INSTEXPERT S.R.L. Deva, Proiectul nr. 4/2023, constă în racordarea rețelei termice subterane existente în spatele Postului trafo, cu noul traseu al rețelei de termoficare prin coturi preizolate montate subteran. Rețeaua continuă, ocolind  colțul Postului trafo, coboară paralel cu peretele Postului trafo către strada Cuza Vodă pentru a trece sub cota de fundare a zidului de sprijin din beton armat aferent trotuarului pietonal proiectat pentru traversare în zona podului. 
Se vor avea în vedere montarea a două corpuri de golire care vor asigura golirea rețelei deviate în punctul cu cotă minimă. 
După aceste corpuri de golire, traseul rețelei de termoficare va continua către sediul S.C. APA PROD S.A. și apoi către malul pârâului Luncoiu, unde se va racorda la rețeaua aeriană existentă, asigurând alimentarea cu agent termic a punctelor termice din zonă.
Prin  Hotărârea  Consiliului Local nr. 189/2023 s-a aprobat documentația tehnico-economică Studiu de fezabilitate cu elemente  DALI și Devizul general pentru obiectivul de investiții "DEVIERE  CONDUCTĂ  AGENT PRIMAR  PRIN DESFIINȚAREA  CONDUCTEI AERIENE  ȘI ÎNLOCUIRE  CU    CONDUCTĂ  PREIZOLATĂ  MONTATĂ  SUBTERAN  ÎN  MUNICIPIUL  BRAD,  JUDEȚUL  HUNEDOARA".
    Devizul general este partea componentă a studiului de fezabilitate/documentației  de avizare a lucrărilor de intervenție prin care se stabilește valoarea totală estimativă, exprimată în lei, a cheltuielilor necesare realizării obiectivului de investiții.
    Conform prevederilor art. 10 alin. (4) lit. c din Hotărârea Guvernului României nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din  fonduri publice, devizul general întocmit la faza de proiectare studiu de fezabilitate în cazul obiectivului nou/mixt de investiții și respectiv la faza de documentație  de avizare a lucrărilor de intervenție în cazul intervenției la construcția existentă, se actualizează obligatoriu, prin grija beneficiarului, după finalizarea procedurilor de achiziție publică, rezultând valoarea de finanțare a obiectivului de investiții.   
         După finalizarea procedurilor de achiziție publică valoarea totală a Devizului general devine 543.414,24 lei (cu T.V.A.), respectiv 462.294,95 lei (fără T.V.A.), din care C+M = 438.277,51 lei (cu T.V.A.), respectiv 368.300,43 lei (fără T.V.A.).
În contextul celor de mai sus am inițiat prezentul proiect de hotărâre prin care am propus aprobarea Devizului general, actualizat după finalizarea procedurilor de achiziție publică, pentru obiectivul de investiții "DEVIERE CONDUCTĂ AGENT PRIMAR PRIN DESFIINȚAREA CONDUCTEI AERIENE ȘI ÎNLOCUIRE CU CONDUCTĂ PREIZOLATĂ MONTATĂ SUBTERAN ÎN MUNICIPIUL BRAD, JUDEȚUL HUNEDOARA" și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susținerea propunerii mele prevederile art. 44 alin. 1 din Legea nr. 273/2006 privind finanţele  publice locale, cu modificările  şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art.129 alin. 2 lit. d, alin. 7 lit. n și art. 139 alin. 3 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

